
Trafodwch bwysigrwydd ac effeithiolrwydd datblygu Asesu ar gyfer Dysgu ar draws yr ysgol gynradd, gan gynnwys dadansoddiad beirniadol o weithrediad personol strategaeth Sgiliau un strategaeth asesu ar gyfer dysgu ar Brofiad Dysgu Proffesiynol.
Tom Cox








Yn yr aseiniad, rwy’n trafod pwysigrwydd, effeithlonrwydd a buddion defnyddio Asesu ar Gyfer Dysgu (AaGD) wrth ystyried datblygiad plentyn ac i gyfiawnhau’r gosodiadau drwy drafod yr hyn welwyd yn ystod y Profiad Addysgu Proffesiynol (PAP). 
I ddechrau, mae’n bwysig trafod beth yw AaGD. Fel cysyniad mae’n peri dryswch; “Yn fy nifer o flynyddoedd mewn addysg nid ydw i erioed wedi gweld cymaint o ddryswch am gysyniad nac ydw i am [Asesu ar Gyfer Dysgu]” (Clarke, 2014, t.5). Yn ei lyfr ‘Embedded Formative Assessment’ dywed Dylan Wiliam mai AaGD yw’r “bont rhwng addysgu a dysgu”. (Wiliam, 2011, t.27) a bod AaGD yn caniatáu i’r addysgwr deilwra’r ddarpariaeth i wahanol anghenion disgyblion.
Un camsyniad cyson yw bod AaGD yn gyfres o strategaethau i sicrhau dealltwriaeth y disgyblion o’r wybodaeth sy’n cael ei gyflwyno. Yn hytrach, mae’n gysyniad i ddisgyblion fod yn ymwybodol o’r hyn maent yn ei wybod yn barod a sut i ddatblygu a dysgu ymhellach. Dywed Jones (2005, t.4) bod angen i ddisgyblion fod yn ymwybodol o 4 peth i annog eu datblygiad a llwyddiant; “beth yw’r nod, pam bod angen ei ddysgu, ble y maent wrth ystyried eu cyrhaeddiad presennol mewn perthynas â’r nod, a sut maent am lwyddo’r nod”. Pan mae disgyblion yn ymwybodol o’r cysyniadau yma, bydd safon yr addysgu yn gwella.
-
“Assessment for Learning is the process of seeking and interpreting evidence for use by the learners and their teachers to decide where the learners are in their learning, where they need to go and how best to get there”
(Grwp Diwygio Asesu, 2002, t.2)
Cyflwynodd y Grŵp Diwygio Asesu (2002) 10 argymhelliad hanfodol ar gyfer AaGD ddigonol.  Amlinellwyd y canlynol, ymysg eraill:
-Ei fod yn rhan flaenllaw o gynllunio
-Ei fod yn canolbwyntio ar sut mae plant yn dysgu
-Ei fod yn annog dealltwriaeth o’r nodau a’r Meini Prawf
	
	Cytuna’r argymhelliad cyntaf gyda Donaldson sy’n dweud yn ei adroddiad Dyfodol Llwyddiannus (2015, t. 76) y dylai AaGD fod yn “rhan annatod a naturiol o’r broses addysgu a dysgu, ac nid yn elfen ychwanegir”
Ym 1998 cyhoeddwyd yr adroddiad arwyddocaol ‘Inside the Black Box: Raising Standards Through Classroom Assessment’ gan Black a Wiliam. Yn yr adroddiad defnyddir tystiolaeth o 250 o wahanol ymchwiliadau i gefnogi eu safbwynt, sef bod AaGD yn “rhan hanfodol o waith dosbarth ac y gall ei ddatblygiad godi lefelau llwyddiant” (Black a William, 1998, t.1). Roedd yr ymchwiliadau yn asesu effaith AaGD ar ddysgwyr o 5 oed i fyfyrwyr is-raddedig ar draws nifer o wledydd a daethant i’r casgliad bod cryfhau’r defnydd ohono yn achosi gwelliannau “sylweddol ac arwyddocaol” yng nghyrhaeddiad yr unigolion (Black a Wiliam, 1998, t.3). 
	O ymchwil Hattie (Killian, 2017), gwelwyd twf ar raddfa o 0.4 yng nghyrhaeddiad plentyn dros flwyddyn fel arfer, pan gyflwynir ymyrraeth addysgu newydd. Yn ôl eu hymchwiliadau dywed Black a Wiliam bod cyflwyno strategaethau AaGD i’r ystafell ddosbarth yn ysgogi datblygiad o rhwng 0.4-0.7 yn y disgyblion dros flwyddyn. Hefyd, amlygir fod AaGD yn helpu disgyblion gallu is yn fwy na disgyblion eraill ac felly bod yr ystod gallu o fewn dosbarthiadau yn cael ei leihau. (Black a Wiliam, 1998). 
O’r hyn sydd wedi ei nodi uchod gellir gweld bod angen i AaGD fod yn rhan llawer mwy blaenllaw yng nghynllunio’r addysgwyr ac nad yw’n gimig byr-dymor all gael ei gyflwyno. Dylai AaGD gael ei ystyried ym mhob cam o gynllunio gwersi a nid yn ychwanegol i’r wers.
	Yn bresennol nid yw ysgolion yn rhoi digon o bwyslais ar AaGD; yn hytrach, maent yn rhoi sylw gormodol i Asesu o’r Dysgu. Asesu o’r Dysgu yw’r enw arall am Asesu Crynodol, sef bod athrawon yn asesu cyrhaeddiad y disgyblion ac nid yw’n rhoi’r cyfle i athrawon addasu eu darpariaeth er lles dealltwriaeth y disgyblion. Isod, mae tabl sy’n trafod buddion defnyddio AaGD yn hytrach nag Asesu o’r Dysgu.

Yn ‘Inside the Black Box’ (1998) daeth Black a Wiliam i’r casgliad bod asesu’n grynodol yn unig yn cael effaith negyddol ar ddatblygiad disgybl. Dadleuir bod asesu ffurfiannol a chrynodol angen cael eu defnyddio gyda’u gilydd; ond mae dryswch ar ran yr athrawon wrth gyfuno’r ddau yn cael effaith negyddol ar welliant ymarfer. Gan fod athrawon yn cael trafferth cyfuno’r ddau agwedd, awgryma rhai y dylid eu cadw ar wahân ond mae Black a Wiliam (1998) yn anghytuno, sy’n gyson gydag argymhelliad Llywodraeth Cymru yn y ddogfen ‘Sut i ddatblygu meddwl ac asesu ar gyfer dysgu yn yr ystafell ddosbarth’ (2010, t.25); “dylai profion crynodol gael eu hystyried yn rhan gadarnhaol o’r broses ddysgu, os cânt eu defnyddio’n ffurfiannol”.
Mae AaGD yn agwedd o addysgu sydd angen ei ddatblygu ymhellach mewn ysgolion ledled Cymru. Yn eu hadroddiad blynyddol 2016/17, dywed Estyn (2017, t. 57)  bod “asesu cynnydd plant yn effeithiol a chysylltu’r hyn â’r cynllunio yn parhau yn faes i’w ddatblygu”. Bydd y gwelliant yma yn dod yn sgil gwelliannau i’r strategaethau AaGD gan fod hynny yn rhoi gwell syniad ar gyrhaeddiad disgyblion a rhoi syniad i’r athrawon ar sut i lywio’r ddarpariaeth i’r disgyblion.
Mae 4 ffordd i weithredu ar AaGD mewn dosbarth, ac mae pob strategaeth yn disgyn o fewn o leiaf un o’r agweddau canlynol; “cwestiynu, adborth, rhannu meini prawf, hunan-asesu” (Black et. al, 2003, t.30)
	Fel y trafodwyd eisoes, mae’n ofynnol trafod yr hyn arsylwyd pan mewn ysgol yn ystod PAP. Ond cyn hynny, mae’n hanfodol trafod gweledigaeth yr ysgol wrth ystyried AaGD. Yn ôl polisi AaGD yr ysgol PAP (Anhysbys: t.2), dylai athrawon “asesu disgyblion yn aml fel eu bod yn gallu cynllunio cam nesaf  yn natblygiad y plentyn. Mae’n helpu athrawon i fonitro cynnydd, rhoi cymhelliant i’r disgyblion ac yn helpu gyda llywio’r ddarpariaeth”. Amlygwyd nifer o strategaethau sy’n cael eu defnyddio drwy’r ysgol, ond yn amlwg, dim ond ar gyfer rhai dosbarthiadau a grwpiau oed/gallu y mae rhai strategaethau yn addas. 
	Yn amlwg gall yr hyn sy’n digwydd mewn ystafell ddosbarth amrywio o’r hyn sydd ym mholisi’r ysgol. Ond er tegwch i’r athrawon roeddent yn gweithredu yn agos iawn i’r polisi; roedd nifer o wahanol strategaethau yn cael eu defnyddio yn gyson i helpu’r disgyblion ac i fod yn gymorth i’r athrawon gynllunio. Roedd y strategaethau hefyd yn disgyn o fewn 4 agwedd strategaethau AaGD; nid amrywiaethau o fewn yr un agwedd oedd y strategaethau. O fewn gwersi roedd y disgyblion yn cael cyfle i rannu eu teimladau am y gwaith drwy ddefnyddio sticeri goleuadau traffig, a chael y Meini Prawf Llwyddiant (MPLl) wedi ei amlygu iddynt gan roi cyfle i’r disgyblion hunan asesu ac asesu cyfoedion. Roedd yr athrawes hefyd yn gofyn cwestiynau caeedig a phen-agored ar gychwyn a diwedd gwersi i sicrhau dealltwriaeth o’r dasg a chysyniadau, yn ôl eu trefn. Dangosir y cyfuno strategaethau yma nad yw strategaethau AaGD yn sefyll ar eu pennau eu hunain; er mwyn dangos arfer dda dylai’r strategaethau blethu a chefnogi ei gilydd mewn continwwm. Cytuna hyn gydag argymhelliad Black a Wiliam o sicrhau bod asesu ffurfiannol a chrynodol angen cael eu defnyddio ynghyd.
	Roedd strategaethau AaGD y dosbarth yn amlwg yn cael effaith cadarnhaol ar waith y disgyblion. Anaml iawn y buasai disgyblion ddim yn ymwybodol o’r hyn sy’n ofynnol ohonynt yn y sesiwn a roeddent yn gallu arfarnu eu gwaith yn gritigol heb asesu eu gwaith yn ffurfiol.
	Wrth ystyried rhannu MPLl, dywed STEM Learning (2010) ei fod yn hanfodol helpu’r disgyblion fod yn ymwybodol o’r hyn sy’n ofynnol ohonynt a bod rhai disgyblion am gael trafferth oni bai bod hyn wedi ei “ddangos yn amlwg iddynt” a bydd hyn yn cael ei ddelio gyda drwy rannu nodau a MPLl. O fewn yr ysgol PAP, defnyddir y MPLl gan yr athrawon i farcio a chynnig 2 seren a dymuniad yn haws. Yn eu llyfr ‘Raising Achievement in the Primary School’ (1998, t.58), amlinellai Stringer a Powell y buddion o ddefnyddio 2 seren a dymuniad i farcio gwaith disgyblion; “nid yw’r marcio’n grynodeb o’u methiant; mae’n rhoi cynllun iddynt wella”
	O fewn gwersi yn yr ysgol PAP roedd yr athrawes yn rhannu’r MPLl gyda’r disgyblion fel bod gan y disgyblion gwell syniad o’r hyn sy’n ofynnol ganddynt yn y brif dasg. Wrth drafod rhannu MPLl, dywed Grigg (2010, t.401) ei fod yn rhoi cyfle i ddisgyblion i fod yn ddysgwyr “annibynnol a hyderus”. Argymhella Grigg (2010, t.401) rannu’r nodweddion yn 3 er mwyn sicrhau gwahaniaethu; “angen cynnwys, dylai gynnwys, a gallai gynnwys.”.
	Yn ystod y PAP, yn hytrach na chyflwyno strategaeth AaGD newydd, datblygais yr hyn oedd mewn lle yn barod. Dros fy nghyfnod, datblygais y strategaeth o rannu MPLl gyda’r disgyblion i sicrhau dealltwriaeth ac ymrwymiad. Ym mhob un o’r gwersi roeddwn yn eu cynllunio a’u haddysgu roedd y disgyblion yn ymwybodol o’r MPLl ac felly yn ymwybodol o’r disgwyliadau ohonynt. Er mwyn sicrhau nad oedd llif y wers yn cael ei amharu, roedd y disgyblion yn cael copi o’r MPLl i’w gludo yn eu llyfrau ac roedd ei drafod yn rhan o gyflwyniad y gwersi. O fewn y daflen roedd lle i ddisgyblion hunan asesu, asesu cyfoedion a derbyn asesiad crynodol gan yr athro. Wrth asesu cyfoedion yn ffurfiannol roedd y disgyblion yn trafod gyda’u cyd-ddisgyblion a rhoddwyd yr enw ‘Cooperative Peer Assessment’ iddo gan Clarke. Rhydd hyn gyfle i ddisgyblion gael deialog i sicrhau eu bod yn cael trafod eu safbwyntiau a rhesymeg; “yr awdur ddylai fod yn gwneud newidiadau i’w gwaith, a dylent fod â’r gair olaf am unrhyw newidiadau.” (Clarke, 2017)
Er mwyn datblygu’r strategaeth, rhoddais gyfle i’r disgyblion bennu eu MPLl eu hunain. Unwaith i’r disgyblion ddod yn ymwybodol o’r nod, dywed Clarke (2001, t.22) y bydd disgyblion yn cael eu herio i “gysylltu’r nod a’r bwriad dysgu i greu MPLl ar gyfer y dasg” a bod hyn llawer iawn mwy heriol na “rhoi’r wybodaeth iddynt”. Weithiau roedd gan y disgyblion gyfleoedd i benderfynu y MPLl ar gyfer tasgau penodol. Rhois hyn gyfle i’r disgyblion benderfynu ar beth sy’n bwysig o fewn y dasg. Fe gymerodd y strategaeth yma rôl flaenllaw mewn cyfres o wersi Cymraeg am y llyfr ‘Charlie a’r Ffatri Siocled’ ble cafodd y disgyblion gyfle i ddarllen dyddiadur un o’r cymeriadau a phenderfynu ar MPLl i ysgrifennu dyddiadur llwyddiannus. Yn dilyn y wers gwiriais eu gwaith ond heb eu newid yn sylweddol fel bod pob un o’r disgyblion efo MPLl unigryw i’w ddefnyddio yn y wers ganlynol. Amlygwyd gan Clarke (2009) nifer o fuddion i roi cyfle i ddisgyblion greu MPLl; gan fod y disgyblion yn gosod eu hamcanion, mae’n codi eu hunan hyder wrth iddynt gyrraedd eu targedau a byddent yn gallu mynd nôl i’r MPLl i addasu eu gwaith.
	Fel amlygwyd yn flaenorol, mae polisi AaGD yr ysgol yn drylwyr iawn ac yn cynnig cyfleoedd i athrawon ddefnyddio gwahanol strategaethau yn eu gwersi yn y ddau Gyfnod Allweddol. Ond yn amlwg mae lle i wella. Pan ar PAP, ceisiais ddatblygu strategaeth o rannu MPLl ond credaf ei fod yn bwysig i’r ysgol adeiladu ar hyn ymhellach. Roedd rhoi cyfleoedd i’r disgyblion bennu eu MPLl eu hunain yn caniatáu iddynt gael llun real o’r disgwyliadau arnynt. I’r dyfodol, dylai’r athrawon ofyn i’r disgyblion amlygu mwy o ofynion tasg nag y mae lle i’w cynnwys yn y MPLl, fel bod disgwyl i’r disgyblion ddewis a dethol y cynnwys a phenderfynu ar bwysigrwydd gwahanol agweddau a gofynion. Dangosodd hyn bod gan y disgyblion ddealltwriaeth ddigonol ar gyfer y dasg a roedd hefyd yn caniatáu i’r athro ymyrryd os oedd disgybl yn cael trafferth i ddeall y gofyn.
Roedd strwythur y MPLl yn rhoi cyfle i’r disgyblion hunan asesu, asesu cyfoedion a derbyn asesiad crynodol gan yr athro. Wrth fynd ymlaen dylai’r ysgol ddefnyddio’r strategaeth ‘RAG Rating’ (Red, Amber, Green) wrth asesu ar y daflen MPLl. Hynny yw, yn y drefn bresennol mae disgyblion yn cael rhoi tic i’w hunain a’u cyd-ddisgyblion. Petai’r disgyblion a’r athrawon yn defnyddio’r strategaeth byddai’n amlygu os yw’r disgyblion ar y trywydd iawn. Mae defnyddio goleuadau traffig yn cael ei amlygu o fewn polisi’r ysgol, ond yn bresennol nid yw’n cael ei ddefnyddio gan athrawon wrth ddefnyddio’r strategaeth o farcio gan ddefnyddio taflen MPLl. Wrth gyfuno’r strategaethau gyda’i gilydd bydd yn rhoi gwell syniad i’r disgyblion os ydynt ar y trywydd iawn.
Fel trafodwyd eisoes, roedd y disgyblion yn cael cyfleoedd i asesu cyfoedion yn y gwersi ond gan fod trefn benodol i’r ystafell ddosbarth roedd yr un disgyblion yn asesu gwaith eu gilydd bob tro. Argymhella Clarke (2017) y dylai disgyblion weithio mewn parau ar hap; “mae newid partneriaid yn aml yn stopio plant rhag bod yn sownd mewn un rôl am wythnosau (h.y. disgybl gallu uwch, gallu is, a.y.y.b)”. I’r dyfodol, dylai’r disgyblion gael cyfleoedd i symud o gwmpas yr ystafell ddosbarth i sicrhau eu bod yn cael disgybl gwahanol i asesu pob darn o waith a gall hyn fod o fudd mawr.
	Hefyd, wrth fynd ymlaen gall yr athrawon roi copi o’r MPLl wedi ei lamineiddio i’r disgyblion. Wrth wneud hyn bydd y disgyblion ac athrawon yn gallu defnyddio beiro bwrdd gwyn lliwiau goleuadau traffig i asesu cyfoedion ac yn ffurfiannol, yn ôl eu trefn. Bydd gwneud hyn yn cymell disgyblion i wneud newidiadau i’w gwaith o fewn y sesiwn i sicrhau bod yr athro a’u cyfoedion yn newid y marciau erbyn diwedd y dasg.

necessary, what other lesson we might offer as a better alternative. This continual
evaluation of instructional choices is at the heart of improving our teaching practice.

Burns 2005, p. 26

Assessment of Learning (Summative Assessment)

Assessment of learning is the snapshot in time that lets the teacher, students and their parents know
how well each student has completed the learning tasks and activities. It provides information about
student achievement. While it provides useful reporting information, it often has little effect on

learning.

Comparing Assessment for Learning and Assessment of Learning

Checks learning to determine what to do next
and then provides suggestions of what to do—
teaching and learning are indistinguishable from
‘assessment.

Checks what has been learned to date.

Is designed to assist educators and students in
improving learning.

Is designed for the information of those not
directly involved in daily learning and teaching
(school administration, parents, school board,
Alberta Education, post-secondary institutions) in
addition to educators and students.

Is used continually by providing descriptive
feedback.

Is presented in a periodic report.

Usually uses detailed, specific and descriptive
feedback—in a formal or informal report.

Usually compiles data into a single number, score
or mark as part of a formal report.

Is not reported as part of an achievement grade.

Is reported as part of an achievement grade.

Usually focuses on improvement, compared with
the student's “previous best” (self-referenced,
making learning more personal).

Usually compares the student’s learning either
with other students’ learning (norm-referenced,
making learning highly competitive) or the
standard for a grade level (criterion-referenced,
making learning more collaborative and
individually focused).

Involves the student.

Does not always involve the student.

Adapted from Ruth Sutton, unpublished document, 2001, in Alberta Assessment Consortium, Refocus: Looking
at Assessment for Learning (Edmonton, AB: Alberta Assessment Consortium, 2003), p. 4. Used with permission

from Ruth Sutton Ltd.

Assessment as Learning

Assessment as learning develops and supports students' metacognitive skills. This form of assessment
is crucial in helping students become lifelong learners. As students engage in peer and self-
assessment, they learn to make sense of information, relate it to prior knowledge and use it for new
learning. Students develop a sense of ownership and efficacy when they use teacher, peer and self-

